Document ID: 31998R1165

Reference:
EUR-Lex - 31998R1165 - MT
Avviż Legali Importanti
|
31998R1165
Official Journal L 162 , 05/06/1998 P. 0001 - 0015
Ir-Regolament tal-Kunsill (ke) Nru 1165/98tad-19 ta’ Mejju 1998li jikkonċerna l-istatistika għal żmien qasirIL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi l-KomunitàEwropea, u b'mod partikulari l-Artikolu 213 tiegħu,Wara li kkunsidra l-abbozz tar-Regolament sottomess mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Wara li kkunsidra l-opinjoni ta’ l-Istitut Monetarju Ewropew [4],(1) Billi d-Direttiva tal-Kunsill 72/211/KEE tat-30 ta’ Mejju 1972 li tikkonċerna l-istatistika koordinata dwar iċ-ċiklu tan-negozju fl-industrija u l-industriji ta’ l-artiġjanat żgħir [5] u d-Direttiva tal-Kunsill 78/166/KEE tat-13 ta’ Frar 1978 li tikkonċerna l-istatistika koordinata dwar iċ-ċiklu tan-negozju fil-bini u fl-inġinerija ċivili [6] li l-għan tagħhom kien li jipprovdu korp ta’ statistika koerenti, ma rnexxilhomx jikkunsidraw it-tibdiliet ekonomiċi u tekniċi;(2) Billi l-Unjoni Ewropea sadanittant għamlet iktar progress lejn l-integrazzjoni; filwaqt li politika ġdida ekonomika, ta’ kompetizzjoni, soċjali, ambjentali u ta’ intrapriża u linji-gwida jeħtiegu inizjattivi u deċiżjonijiet ibbażati fuq statistika valida; billi l-informazzjoni rregolata taħt il-leġislazzjoni Komunitarja eżistenti jew disponibbli fid-diversi Stati Membri hija parti mhux adegwata jew mhux paragunabbli biżżejjed biex isservi ta’ bażi ta’ min joqgħod fuqha għax-xogħol tal-Komunitajiet;(3) Billi l-Bank Ċentrali Ewropew futur jiħtieġ statistika għal żmien qasir ta’ malajr sabiex jqis l-iżvilupp ekonomiku fl-Istati Membri fil-kuntest ta’ politika monetarja Ewropea waħda;(4) Billi hi meħtieġa standardizzazzjoni biex tilħaq il-bżonnijiet tal-Komunitàgħall-informazzjoni li għandha x'taqsam mal-konverġenza ekonomika;(5) Billi hu neċessarju li jkun hemm statistika ta’ min joqgħod fuqha u ta’ malajr disponibbli sabiex isir rapport fuq l-iżvilupp ekonomiku f'kull Stat Membru ta’ l-Unjoni fi ħdan il-qafas tal-politika ekonomika ta’ l-Unjoni;(6) Billi n-negozji u l-assoċjazzjonijiet professjonali tagħhom jeħtieġu informazzjoni bħal din sabiex jifhmu s-swieq tagħhom u biex ikunu jafu l-attività u l-prestazzjoni tagħhom fir-rigward tas-settur tagħhom, f'livell nazzjonali u internazzjonali;(7) Billi l-ġbir tal-kontijiet nazzjonali skond ir-Regolament tal-Kunsill (KE) Nru 2223/96 tal-25 ta’ Ġunju 1996 dwar is-sistema Ewropea ta’ kontijiet nazzjonali u reġjonali fil-Komunità [7] jeħtieġ l-iżvilupp ta’ għejjun ta’ statistika paragunabbli, kompleti u ta’ min joqgħod fuqhom;(8) Billi skond id-Deċiżjoni 92/326/KEE [8] il-Kunsill adotta programm ta’ sentejn (1992 sa l-1993) għall-iżvilupp ta’ l-istatistika Ewropea dwar is-servizzi; filwaqt li dan il-programm jinkludi il-ġbir ta’ statistika armonizzata f'livelli nazzjonali u reġjonali, b'mod partikulari għas-snajja’ ta’ distribuzzjoni;(9) Billi, bi qbil mal-prinċipju tas-sussidjarjetà, il-ħolqien ta’ normi ta’ l-istatistika komuni li jippermettu l-produzzjoni ta’ statistika armonizzata hija azzjoni li tista’ biss tiġi mħaddma b'mod effiċjenti fil-livell Komunitarju u billi ser ikunu applikati f'kull Stat Membru taħt l-awtoritàta’ l-entitajiet u l-istituzzjonijiet inkarigati mill-ġbir ta’ l-istatistika uffiċjali;(10) Billi l-aħjar metodu biex jiġi aċċertat iċ-ċiklu tan-negozju jikkonsisti fil-ġbir ta’ statistika li taqbel mal-prinċipji metdoloġiċi komuni u mat-tifsiriet komuni tal-karatteristiċi; filwaqt li hu biss minn ġbir koordinat li statistika armonizzata tista’ tiġi mfassla b’affidabilità, ta’ malajr, bil-flessibblità u bil-livell ta’ dettal meħtieġ biex jintlaħqu l-bżonnijiet tal-Kummissjoni u ta’ l-intrapriżi;(11) Billi l-aġġustament staġonali u l-kalkolu ta’serje ta’ tendenzi ċikliċi għal data nazzjonali jistgħu jiġu mwettqin l-aħjar mill-awtoritajiet nazzjonali ta’ l-istatistika; billi l-għoti lill-Kummissjoni (Eurostat) ta’ data aġġustata kull staġun u ta’ serje ta’ tendenzi ċikliċi ser iżżid il-koerenza bejn id- data mqassma fuq livelli nazzjonali u internazzjonali;(12) Billi unitajiet ta’ tip t'attività (KAU) jikkorrispondu ma’ sotto-diviżjoni operazzjonali waħda jew aktar ta’ l-intrapriża; billi biex l-KAU tkun tista’ tiġi osservata, is-sistema ta’ informazzjoni ta’ l-intrapriża għandha tkun kapaċi tindika jew tikalkula għal kull KAU mill-inqas il-valur tal-produzzjoni, il-konsum intermedju, l-ispejjeż ta’ manpower, is-surplus fl-operat u fl-impjieg u l-formazzjoni tal-kapital gross fiss; billi l-KAU li jaqgħu taħt intestatura partikulari fil-klassifikazzjoni statistika ta’ attivitajiet ekonomiċi fil-KomunitàEwropea (NACE Rev. 1) jistgħu jipproduċu prodotti barra l-grupp omoġenju, minħabba attivitajiet sekondarji konnessi magħhom li ma jistgħux jiġu identifikati separatament mid-dokumenti ta’ kontijiet disponibbli; billi l-intrapriża u l-KAU huma identiċi meta jkun impossibbli għal intrapriża li tindika jew tikkalkula informazzjoni dwar il-varjabbli kollha mniżżla f'din id-daħla għal sotto-diviżjoni operazzjonali waħda jew aktar;(13) Billi d-'data’ statistika kompilata fi ħdan is-sistema Komunitarja għandha tkun ta’ kwalitàsodisfaċenti u din il-kwalità kif ukoll il-piż li tinvolvi, għandhom ikunu paragunabbli minn Stat Membru għall-ieħor, u billi hu għalhekk neċessarju li jiġu stabbiliti konġuntament il-kriterji li jagħmluha possibbli li jintlaħqu dawn il-ħtiġiet; billi statistika għal żmien qasir għandha tkun konsistenti mar-riżultati mibgħuta skond ir-Regolament tal-Kunsill (KE, Euratom) Nru 58/97 ta’ l-20 ta’ Diċembru 1996 fuq l-istatistika strutturali tan-negozju [9];(14) Billi r-Regolament tal-Kunsill (KE) Nru 322/97 tas-17 ta’ Frar 1997 dwar l-istatistika Komunitarja [10] jikkostitwixxi l-qafas ta’ referenza għad-dispożizzjonijiet ta’ dan ir-Regolament, b'mod partikulari dawk li jkopru l-aċċess għall-għejjun ta’ data amministrattiva u l-kunfidenzjalità statistika;(15) Billi hemm bżonn li jiġu simplifikati l-proċeduri amministrattivi għall-intrapriżi, b'mod partikulari l-intrapriżi ż-żgħar, inkluża l-promozzjoni ta’ teknoloġiji ġodda għall-ġbir u l-kumpilazzjoni tad-data; billi l-użu ta’ data amministrattiva fis-seħħ għal raġuniiet ta’ statistika hija waħda mill-miżuri biex jitnaqqas il-piż fuq l-intrapriża; billi jekk ġabra diretta ta’ data minn negozji hija indispensabbli għall-ġbir ta’ l-istatistika, il-metodi u t-teknika għandhom jassiguraw li d-data hi ta’ min joqgħod fuqha u aġġornata, mingħajr ma tqiegħed lill-partijiet konċernati, b'mod partikulari n-negozji żgħar u ta’ daqs medju, taħt piż sproporzjonat għar-riżultati li jistgħu jistennew b'mod raġonevoli dawk li jużaw l-istatistika msemmija;(16) Billi hemm bżonn li jkun hemm qafas legali komuni għall-attivitajiet tan-negozji kollha u l-oqsma kollha ta’ statistika tan-negozju li jkopru wkoll l-attivitajiet u l-oqsma li għalihom għad mhix żviluppata l-statistika; billi l-kamp ta’ applikazzjoni ta’ l-istatistika li għandha tiġi miġbura jista’ jiġi definit b'referenza għar-Regolament tal-Kunsill (KEE) Nru 696/93 tal-15 ta’ Marzu 1993 dwar l-unitajiet ta’ statistika għall-osservazzjoni u l-analiżi tas-sistema ta’ produzzjoni fil-Komunità [11] u r-Regolament tal-Kunsill (KEE) Nru 3037/90 tad-9 t'Ottubru 1990 dwar il-klassifikazzjoni statistika ta’ l-attivitajiet ekonomiċi fil-Komunità Ewropea (NACE Rev. 1) [12];(17) Billi, sabiex ir-regoli għal ġbir u l-ipproċessar statistiku ta’ l-informazzjoni u għall-ipproċessar u t-trasmissjoni tal-varjabbli jkunu jistgħu jiġu iktar iċċarati, hemm bżonn li l-Kummissjoni tingħata, megħjuna mill-Kumitat għall-Programm Statistiku mwaqqaf mid-Deċiżjoni tal-Kunsill 89/382/KEE, Euratom [13], il-poter li tieħu miżuri għall-applikazzjoni ta’ dan ir-Regolament;(18) Billi l-Kumitat għall-Programm Statistiku ġie kkonsultat skond l-Artikolu 3 tad-Deċiżjoni 89/382/KEE, Euratom,ADOTTA DAN IR-REGOLAMENT:L-Artikolu 1Għanijiet ġenerali1. L-għan ta’ dan ir-Regolament hu li jistabilixxi qafas komuni għall-produzzjoni ta’ statistika Komunitarji għal żmien qasir dwar iċ-ċiklu tan-negozju.2. L-istatistika tinkludi informazzjoni (varjabbli) meħtieġa biex tipprovdi bażi uniformi għall-analiżi ta’ l-evoluzzjoni għal żmien qasir ta’ l-offerta u d-domanda, il-fatturi tal-produzzjoni u l-prezzijiet.L-Artikolu 2Kamp ta’ applikazzjoni1. Dan ir-Regolament għandu japplika għall-attivitajiet kollha tas-swieq fit-Taqsimiet Ċ sa K u M sa O tal-klassifikazzjoni statistika ta’ l-attivitajiet ekonomiċi fil-Komunità Ewropea (NACE Rev.1) kif stabbiliti mir-Regolament (KEE) Nru 3037/90.2. Unitajiet ta’ statistika tat-tipi mniżżla fit-Taqsima I ta’ l-Anness mar-Regolament (KEE) Nru 696/93 u kklassifikati taħt wieħed mill-attivitajiet imsemmija fil-paragrafu 1 għandhom jiġu inklużi fil-kamp ta’ applikazzjoni ta’ dan ir-Regolament. L-użu ta’ unitajiet partikulari għall-ġbir ta’ l-istatistika huwa speċifikat fl-Annessi ma’ dan ir-Regolament.L-Artikolu 3L-Annessi1. Il-ħtiġiet speċifiċi għall-varjabbli huma miġjuba fl-Annessi.2. L-informazzjoni li ġejja hi stipulata f'kull Anness fejn rilevanti:(a) l-attivitajiet speċifiċi li għalihom għandha tiġi miġbura l-istatistika;(b) it-tipi ta’ unità statistika li għandhom jiġu użati għall-ġbir ta’ l-istatistika;(ċ) il-listi tal-varjabbli;(d) il-forma tal-varjabbli;(e) il-perijodu ta’ referenza tal-varjabbli;(f) il-livell ta’ dettal tal-varjabbli;(g) iż-żmien ta’ l-għeluq biex tiġi trasmessa d-data;(h) il-lista ta’ studji volontarji pilota;(i) l-ewwel perijodu ta’ referenza;(j) it-tul tal-perijodu ta’ transizzjoni li jista’ jiġi konċess.L-Artikolu 4Ġbir ta’data1. L-Istati Membri għandhom jiksbu d-data meħtieġa għall-ġbir tal-varjabbli mniżżla fl-Annessi.2. L-Istati Membri jistgħu jiksbu d-data meħtieġa bl-użu ta’ tlaqqigħ minn għejjun differenti speċifikati hawn taħt, bl-applikazzjoni tal-prinċipju tas-simplifikazzjoni amministrattiva:(a) stħarriġ obbligatorju: l-unitajiet legali kif mfissra fir-Regolament (KEE) Nru 696/93, li għalihom jappartjenu l-unitajiet ta’ statistika użati mill-Istati Membri jew li huma komposti minnhom, għandhom ikunu obbligati li jagħtu informazzjoni f'waqtha, preċiża u kompleta;(b) għejjun oħrajn xierqa, inkluża d-data amministrattiva;(ċ) proċeduri xierqa ta’ stima statistika.3. L-Istati Membri u l-Kummissjoni fi ħdan l-oqsma rispettivi ta’ kompetenza tagħhom għandhom iħeġġu l-kondizzjonijiet għaż-żieda fl-użu tal-ġabra ta’ data elettronika u l-ipproċessar awtomatiku ta’ data.L-Artikolu 5PerijodiċitàIl-varjabbli kollha għandhom ikunu prodotti iktar spiss milli fis-sena. Il-frekwenza għal kull varjabbli hija speċifikata fl-Annessi.L-Artikolu 6Livell ta’ dettallIl-varjabbli għandhom jiġu prodotti skond il-klassifikazzjonijiet prevalenti fil-livell ta’ dettall speċifikat fl-Annessi.L-Artikolu 7IpproċessarL-Istati Membri għandhom jipproċessaw id-data kompluta miksuba skond l-Artikolu 4(2) f' varjabbli paragunabbli skond ir-regoli stipulati fl-Annessi. L-Istati Membri għandhom jieħdu ukoll kont tal-gwida mogħtija mill-manwal ta’ parir metodoloġiku msemmi fl-Artikolu 12.L-Artikolu 8TrasmissjoniL-Istati Membri għandhom jittrasmettu l-varjabbli stipulati fl-Artikolu 7, inkluża d-data kunfidenzjali, lil Eurostat permezz ta’ mezzi elettroniċi jew mezzi oħrajn xierqa f’perijodu ta’ żmien mill-aħħar tal-perijodu referenzjarju li hu dispost fl-Annessi. Fi kwalunkwe każ, il-varjabbli għandhom jiġu trasmessi lill-Kummissjoni (Eurostat) sa mhux iktar tard mill-jum li fih huma maħruġa mill-awtorità nazzjonali.L-Artikolu 9Trattament ta’datakunfidenzjaliIt-trattament ta’ data kunfidenzjali u t-trasmissjoni ta’ data bħal din kif stipulat mill-Artikolu 8 għandhom jiġu mwettqa skond id-dispożizzjonijiet Komunitarji eżistenti li jirregolaw il-kunfidenzjalità statistika.L-Artikolu 10Kwalità1. L-Istati Membri għandhom jassiguraw li l-varjabbli trasmessi jiriflettu l-popolazzjoni ta’ l-unitajiet. Għal dan l-iskop, id-data’miksuba skond l-Artikolu 4(2) għandha tkopri n-numru ta’ unitajiet li huwa neċessarju biex jiġi assigurat livell suffiċjenti ta’ rappreżentanza.2. Il-kwalità tal-varjabbli għandha tiġi mkejla minn kull Stat Membru skond kriterji komuni.3. Il-kwalità tal-varjabbli għandha tiġi eżaminata regolarment billi tiġi mqabbla ma’ informazzjoni statistika oħra. Barra minn hekk għandhom jiġu vverifikati għall-konsistenza interna.4. L-evalwazzjoni tal-kwalità għandha tiġi magħmula billi jitqabblu l-benefiċċji tad-disponibbiltà tad-data ma’ l-ispejjeż biex tinġabar u l-piż fuq in-negozji, speċjalment fuq l-intrapriżi żgħar. Għall-iskop ta’ din il-valutazzjoni, l-Istati Membri għandhom jittrasmettu lill-Kummissjoni, fuq talba tagħha l-informazzjoni neċessarja.L-Artikolu 11Tibdil tal-peżar u s-sena bażi1. L-Istati Membri għandhom jadattaw fejn meħtieġ s-sistema ta’ peżar ta’ indiċijiet komposti mill-inqas kull ħames snin. Il-peżar użat fl-adattament tas-sistemi ta’ peżar għandhom jiġu trasmessi lill-Kummissjoni fi żmien tliet snin wara l-aħħar tas-sena bażi ġdida.2. Kull ħames snin, l-Istati Membri għandhom jibbażaw mill-ġdid l-indiċijiet billi jużaw bħala snin bażi s-snin li jispiċċaw b' 0 jew b' 5. L-indiċijiet kollha għandhom jiġu bbażati mill-ġdid fuq is-sena bażi ġdida fi żmien tliet snin wara l-aħħar ta’ din is-sena bażi ġdida.L-Artikolu 12Manwal metodoloġiku1. Il-Kummissjoni, wara konsultazzjoni mal-Kumitat tal-Programm Statistiku, għandha tippubblika manwal ta’ parir metodoloġiku li jispjega r-regoli mwaqqfa fl-Annessi u li jkollu wkoll gwida fuq l-istatistika għal żmien qasir.2. Il-manwal għandu jiġi rrivedut f'intervalli regolari.L-Artikolu 13Perijodu ta’ transizzjoni u d-derogi1. Perijodi ta’ transizzjoni jistgħu jiġu konċessi, mingħajr ma jestendu għal iktar minn ħames snin mid-data tad-dħul fis-seħħ ta’ dan ir-Regolament.2. Matul il-perijodi ta’ transizzjoni derogi mid-dispożizzjonijiet ta’ dan ir-Regolament jistgħu jiġu aċċettati mill-Kummissjoni sakemm is-sistemi ta’ statistika nazzjonali jkunu jeħtieġu adattamenti mdaqqsa.L-Artikolu 14Rapporti1. L-Istati Membri għandhom jittrasmettu lill-Kummissjoni, fuq talba tagħha, kwlaunkwe informazzjoni rilevanti fir-rigward ta’ l-implimentazzjoni ta’ dan ir-Regolament fl-Istati Membri.2. Il-Kummisjoni għandha, fi żmien tliet snin mid-data tad-dħul fis-seħħ ta’ dan ir-Regolament u għal darb'oħra kull tlett snin wara, tissottometti rapport lill-Parlament Ewropew u lill-Kunsill dwar l-istatistika miġbura skond dan ir-Regolament u b'mod partikulari dwar ir-rilevanza u l-kwalità tagħha u l-piż fuq in-negozju.L-Artikolu 15Koordinazzjoni fl-Istati MembriF'kull Stat Membru awtorità nazzjonali waħda għandha tikkoordina:1. t-trasmissjoni tal-varjabbli (l-Artikolu 8),2. il-kwalitàtal-kejl (l-Artikolu 10),3. it-trasmissjoni ta’ l-informazzjoni rilevanti (l-Artikolu 14(1)),L-Artikolu 16Studji pilota1. Il-Kummissjoni għandha, skond il-proċedura stipulata fl-Artikolu 18, tistitwixxi serje ta’ studji pilota volontarji li għandhom jitwettqu mill-Istati Membri. Dawn l-istudji pilota huma speċifikati fl-Annessi.2. L-istudji pilota għandhom jitwettqu sabiex titqies ir-rilevanza u l-fattibilità li tinkiseb id-data, wara li jiġu kkunsidrati l-benefiċċji tad-disponibilità tad-data mqabbla ma’ l-ispiża biex tinġabar u l-piż fuq in-negozju.3. Il-Kummissjoni għandha tinforma lill-Kunsill bir-riżultati ta’ l-istudji pilota.L-Artikolu 17ImplimentazzjoniIl-Kummissjoni għandha tiddetermina, skond il-proċedura stipulata fl-Artikolu 18, il-miżuri għall-implimentazzjoni ta’ dan ir-Regolament, inklużi l-miżuri biex jiġu akkomodati l-iżviluppi ekonomiċi u tekniċi rigward il-ġabra u l-ipproċessar statistiku ta’ data u t-trasmissjoni tal-varjabbli. Waqt li jsir dan, għandu jittieħed kont tal-prinċipju li l-benefiċċji tal-miżura jridu jkunu akbar mill-ispiża tagħha, u tal-prinċipju li m'għandhomx ikunu involuti riżorsi addizzjonali għall-Istati Membri jew għall-intrapriżi kif imqabbla mad-dispożizzjonijiet oriġinali ta’ dan ir-Regolament. B'mod partikulari l-miżuri għall-implimentazzjoni ta’ dan ir-Regolament għandhom jinkludu:(a) l-użu ta’ unitajiet partikulari (l-Artikolu 2);(b) l-aġġornament tal-lista tal-varjabbli (l-Artikolu 3);(ċ) it-tifsiriet u l-forom xierqa tal-varjabbli trasmessi (l-Artikolu 3);(d) il-frekwenza tal-ġbir ta’ l-istatistika (l-Artikolu 5);(e) il-livelli ta’ sotto-diviżjonijiet u aggregazzjoni li għandhom jiġu applikati lill-varjabbli (l-Artikolu 6);(f) iż-żmien ta’ l-għeluq biex issir it-trasmissjoni (l-Artikolu 8);(g) il-kriterji għall-kejl tal-kwalità (l-Artikolu 10);(h) il-perijodi ta’ transizzjoni u d-derogi mogħtija matul il-perijodu ta’ transizzjoni (l-Artikolu 13);(i) t-twaqqif ta’ l-istudji pilota (l-Artikolu 16);L-Artikolu 18Proċedura tal-Kumitat1. Il-Kummissjoni għandha tkun assistita mill-Kumitat tal-Programm Statistiku, minn hawn ’il quddiem magħruf bħala "l-kumitat".2. Ir-rappreżentant tal-Kummissjoni għandu jissottometti lill-kumitat abbozz tal-miżuri li għandhom jittieħdu. Il-kumitat għandu jagħti l-opinjoni tiegħu fuq l-abbozz f’limitu ta’ żmien li l-president jista’ jiffissa skond l-urġenza tal-każ. L-opinjoni għandha tingħata mill-maġġoranza stipulata fl-Artikolu 148(2) tat-Trattat fil-każ ta’ deċiżjonijiet li l-Kunsill hu meħtieġ li jadotta fuq proposta mill-Kummissjoni. Il-voti tar-rappreżentanti ta’ l-Istati Membri fi ħdan il-kumitat għandhom jiġu peżati bil-metodu msemmi f’dak l-Artikolu. Il-president m'għandux jivvota.3. Il-Kummissjoni għandha tadotta l-miżuri maħsuba jekk ikunu skond l-opinjoni tal-kumitat. Jekk il-miżuri maħsuba m’humiex skond l-opinjoni tal-kumitat, jew jekk ma tinghata l-ebda opinjoni, il-Kummissjoni għandha, mingħajr dewmien tissottometti lill-Kunsill proposta li għandha x'taqsam mal-miżuri li għandhom jittieħdu. Il-Kunsill għandu jaġixxi b’maġġoranza kwalifikata.Jekk, meta jiskadi perijodu ta’ tliet xhur mid-data ta’ meta tkun riferita lill-Kunsill, il-Kunsill ma jkunx aġixxa, il-miżuri proposti għandhom jiġu adottati mill-Kummissjoni.L-Artikolu 19Dispożizzjonijiet ta’ tħassirId-Direttivi 72/211/KEE u 78/166/KEE huma hawnhekk imħassra.L-Artikolu 20Dħul fis-seħħDan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fid-19 ta’ Mejju 1998.Għall-KunsillIl-PresidentG. Brown[1] ĠU C 267, tat-3.9.1997, p.1.[2] Opinjoni mogħtija fl-20 ta’ Frar 1998 (ĠU C 80, tas-16.3.1998)[3] ĠU C 19, tal-21.1.1998, p. 125.[4] Opinjoni mogħtija fil-11 ta’ Settembru 1997 (għadha mhux ippubblikata fil-Ġurnal Uffiċjali).[5] ĠU L 128, tat-3.6.1972, p. 28[6] ĠU L 52, tat-23.2.1978, p. 17.[7] ĠU L 310, tat-30.11.1996, p.1.[8] ĠU L 179, ta’ l-1.7.1992, p. 131.[9] ĠU L 14, tas-17.1.1997, p.1.[10] ĠU L 52, tat-22.2.1997, p.1.[11] ĠU L 76, tat-30.3.1993, p.1.[12] ĠU L 293, ta’ l-24.10.1990, p.1. Ir-Regolament kif emendat mir-Regolament tal-Kummissjoni (KEE) Nru 761/93 (ĠU L 83, tat-3.4.1993, p.1).[13] ĠU L 181, tat-28.6.1989, p. 47.--------------------------------------------------L-ANNESS AINDUSTRIJA(a) Kamp ta’ applikazzjoniDan l-Anness japplika għall-attivitajiet kollha mniżżla fit-Taqsimiet Ċ sa E tan-NACE Rev.1.(b) L-unità t'osservazzjoni1. Sakemm ma jingħadx mod ieħor fil-paragrafu 2 jew deċiż mod ieħor skond il-proċedura fil-paragrafu 3, l-unità t'osservazzjoni għall-varjabbli kollha f'dan l-Anness hija unità ta’ tip t'attività.2. Għal intrapriżi bi ftit persuni impjegati f'attivitajiet sekondarji l-unità lokali jew l-intrapriża jistgħu jiġu użati bħala unità t'osservazzjoni.3. L-użu t’unitajiet t'osservazzjoni oħra jista’ jiġi deċiż skond il-proċedura stipulata fl-Artikolu 18.(ċ) Lista tal-varjabbli;1. L-istatistika f'dan l-Anness tikkomprendi l-varjabbli li ġejjin:Varjabbli | L-Isem |110 | Il-Produzzjoni |120 | Il-valur tal-bejgħ |121 | Il-valur tal-bejgħ domestiku |122 | Il-valur tal-bejgħ mhux domestiku |130 | L-ordnijiet ġodda rċevuti |131 | L-ordnijiet ġodda domestiċi |132 | L-ordnijiet ġodda mhux domestiċi |210 | n-numru ta’ persuni impjegati |220 | Sigħat maħduma |230 | Pagi u salarji bl-ingross |310 | Prezzijiet tal-produzzjoni |311 | Prezzijiet tal-produzzjoni tas-suq domestiku |312 | Prezzijiet tal-produzzjoni tas-suq mhux domestiku |2. Jekk biss il-prezzijiet tal-produzzjoni tas-suq mhux domestiku (Nru 312) mhumiex disponibbli, allura dan il-varjabbli jista’ jiġi approssimat permezz ta’ l-indiċi tal-valur ta’ l-unità (Nru 313).3. Mill-bidu ta’ l-ewwel perijodu ta’ referenza l-informazzjoni fuq ordnijiet ġodda (Nri 130, 131, 132) tista’ tiġi approssimata minn indikatur alternattiv ewlieni, li jista’ jiġi kkalkulat mid-data ta’ l-istħarrġ dwar l-opinjoni fuq in-negozju. Din l-approssimazzjoni hi permessa għal perijodu ta’ ħames snin mid-data tad-dħul fis-seħħ tar-Regolament. Dan il-perijodu għandu jiġi estiż sa ħames snin oħra sakemm ma jkunx hemm deċiżjoni differenti skond il-proċedura stipulata fl-Artikolu 18.4. Mill-bidu ta’ l-ewwel perijodu ta’ referenza l-informazzjoni dwar persuni impjegati (Nru 210) tista’ tiġi approssimata minn numru t'impjegati (Nru 211). Din l-approssimazzjoni hi permessa għal perijodu ta’ ħames snin mid-data tad-dħul fis-seħħ tar-Regolament. Dan il-perijodu għandu jiġi estiż sa ħames snin oħra sakemm ma jkunx hemm deċiżjoni differenti skond il-proċedura stipulata fl-Artikolu 18.5. It-kelma "domestiku" tfisser l-ispazju territorjali ta’ l-Istat Membru inkwestjoni.6. L-informazzjoni dwar il-produzzjoni (Nru 110) mhix meħtieġa għat-Taqsima 41 u l-Grupp 40.3 tan-NACE Rev.1.7. L-informazzjoni dwar il-valur tal-bejgħ (Nri 120, 121, 122) mhix meħtieġa għan-NACE Rev.1, it-Taqsima E.8. L-informazzjoni dwar l-ordnijiet (Nru 130, 131, 132) hi meħtieġa biss għat-taqsimiet tan-NACE Rev.1. li ġejjin: 17, 18, 21, 24, 27, 28, 29, 30, 31, 32, 33, 34, 35. Il-lista ta’ taqsimiet NACE tista’ tiġi modifikata fi żmien tliet snin mid-dħul fis-seħħ tar-Regolament skond il-proċedura stipulata fl-Artikolu 18.9. L-informazzjoni fuq il-prezzijiet tal-produzzjoni jew ta’ l-indiċi tal-valur ta’ l-unità (Nri 310, 311, 312 jew 313) mhix meħtieġa għall-gruppi li ġejjin tan-NACE Rev.1: 12.0, 22.1, 23.3, 29.6, 35.1, 35.3. Il-lista tal-gruppi tista’ tiġi modifikata fi żmien tliet snin mid-dħul fis-seħħ tar-Regolament skond il-proċedura maħsuba fl-Artikolu 18.(d) Il-forma1. Il-varjabbli kollha ħlief il-produzzjoni (Nru 110) għandhom jiġu trasmessi f'forma mhux aġġustata.2. Il-varjabbli tal-produzzjoni (Nru 110) għandu jiġi trasmess f'forma aġġustatat ta’ ġurnata xogħol.3. Barra minn hekk l-Istati Membri jistgħu jittrasmettu l-varjabbli aġġustati kull staġun u jistgħu jittrasmettu wkoll il-varjabbli fil-forma ta’ ċikli ta’ tendenzi. Huwa biss jekk id-data mhix trasmessa f'dawn il-forom, li l-Kummissjoni (Eurostat) tista’ tipproduċi serje aġġustata kull staġun u ċikli ta’ tendenzi għal dawn il-varjabbli.4. Il-varjabbli Nri 110, 310, 311, 312 u 313 għandhom jiġu trasmessi bħala indiċi. Il-varjabbli l-oħra kollha għandhom jiġu trasmessi jew bħala indiċi jew bħala figuri assoluti.(e) Il-Perijodu ta’ referenzaIl-perijodi ta’ referenza li ġejjin għandom japplikaw:Varjabbli | Perijodu ta’ referenza |110 | Xahar |120 | Xahar |121 | Xahar |122 | Xahar |130 | Xahar |131 | Xahar |132 | Xahar |210 | Mill-inqas kwart |220 | Mill-inqas kwart |230 | Mill-inqas kwart |310 | Xahar |311 | Xahar |312 jew 313 | Xahar |(f) Il-Livell ta’ dettal1. Il-varjabbli kollha għandhom jiġu trasmessi fil-livell ta’ żewġ ċifri tan-NACE Rev.1.2. Barra minn hekk, għat-Taqsima D tan-NACE Rev.1, l-indiċi tal-produzzjoni (Nru 110) u l-indiċi tal-prezzijiet tal-produzzjoni (Nri 310, 311, 312 jew 313) għandhom jiġu trasmessi fil-livelli ta’ 3 ċifri u 4 ċifri tan-NACE Rev.1. L-indiċijiet trasmessi fil-livelli ta’ 3 ċifri u 4 ċifri għandhom jirrapreżentaw mill-inqas 90% tal-valur totali miżjud għal kull Stat Membru tat-Taqsima D tan-NACE Rev.1 f'sena bażi partikolari. Dawn il-varjabbli m'għandhomx għalfejn jiġu trasmessi f'dawn il-livelli dettaljati minn dawk l-Istati Membri li l-valur totali miżjud tagħhom tat-Taqsima D tan-NACE Rev. 1 f'sena bażi partikolari jirrappreżenta inqas minn 5% tat-total tal-Komunità Ewropea.3. Il-varjabbli trasmessi fil-livelli ta’ 3 ċifri u 4 ċifri tan-NACE Rev. 1 huma użati biex jipproduċu indikaturi aggregati f'dawn il-livelli għall-Komunità kollha kemm hi u għall-grupp ta’ Stati Membri li jipparteċipaw fil-valuta waħdanija. Dawn l-indikaturi jistgħu ukoll jiġu mqassma fil-livelli ta’ 3 ċifri u 4 ċifri għal Stati Membri individwali u gruppi oħra ta’ Stati Membri, fejn l-Istati Membri konċernati jkunu indikaw li d-data hija ta’ kwalità suffiċjenti.4. Barra minn hekk, il-varjabbli kollha għandhom jiġu trasmessi għall-gruppi industrijali ewlenija, li t-tifsira tagħhom (referenza għall-attivitajiet tan-NACE Rev. 1) għandha tiġi deċiża skond il-proċedura stipulata fl-Artikolu 18.(g) Iż-zmien ta’ l-egħluq għat-trasmissjoni tad-data1. Il-varjabbli għandhom jiġu trasmessi saż-żmien ta’ l-egħluq li ġej wara l-aħħar tal-perijodu ta’ referenza:Varjabbli | Limiti |110 | Xahar u ħmistax-il jum |120 | Xahrejn |121 | Xahrejn |122 | Xahrejn |130 | Xahar u għoxrin jum |131 | Xahar u għoxrin jum |132 | Xahar u għoxrin jum |210 | Tliet xhur |220 | Tliet xhur |230 | Tliet xhur |310 | Xahar u ħmistax-il jum |311 | Xahar u ħamest ijiem |312 | Xahar u ħamest ijiem |313 | Xahar u ħmistax-il jum |2. Iż-zmien ta’ l-għeluq jista’ jkun sa 15-il jim kalendarju itwal għal dawk l-Istati Membri li l-valur miżjud tagħhom fit-Taqsimiet Ċ, D u E tan-NACE Rev. 1 f'sena bażi partikolari jirrappreżenta inqas minn 3% tat-total tal-Komunità Ewropea.(h) Studji pilotaIl-prijoritajiet għall-istudji pilota huma kif ġej:1. il-valutatzzjoni tal-possibilitajiet ta’ trasmissjoni iktar kmieni tad-data;2. il-ġbir ta’ prezzijiet tal-produzzjoni tas-suq mhux domestiku;3. it-taqsim tal-varjabbli tas-suq mhux domestiku f' "Unjoni Monetarja", "intra-KE" u "extra-KE";4. il-ġbir ta’ informazzjoni għal żmien qasir li għandha x'taqsam mat-twelid u l-mewt ta’ intrapriżi;5. il-produzzjoni ta’ kull xahar ta’ informazzjoni dwar l-impjiegi;6. il-ġbir ta’ data dwar l-inventarji;7. l-għoti ta’ informazzjoni għal iktar attivitajiet milli mniżżla fil-paragrafi 6 sa 9 tat-Taqsima Ċ;8. il-ġbir ta’ informazzjoni t'investiment għal żmien qasir;9. il-ġbir ta’ data dwar in-numru ta’ ordnijiet.(i) L-ewwel perijodu ta’ referenza;L-ewwel perijodu ta’ referenza li għalih il-varjabbli kollha għandhom jiġu trasmessi huwa Jannar 1998 għal data ta’ kull xahar u l-ewwel tliet xhur għal data ta’ kull tliet xhur.(j) Il-perijodu ta’ transizzjoni1. Għall-varjabbli ta’ produzzjoni (Nru 110), il-varjabbli tal-persuni impjegati u s-sigħat maħduma (Nri 210, 220) u l-varjabbli tal-prezzijiet tal-produzzjoni domestika (Nru 311) perijodu ta’ transizzjoni ta’ mhux aktar minn tliet snin mid-data ta’ dħul fis-seħħ ta’ dan ir-Regolament jista’ jiġi konċess skond il-proċedura stipulata fl-Artiku 18. Dan il-perijodu ta’ tranżizzjoni jista’ jiġi estiż ghal sentejn oħra skond il-proċedura stipulata fl-Artikolu 18.2. Għall-varjabbli l-oħra kollha, perijodu ta’ tranżizzjoni ta’ mhux aktar minn ħames snin mid-data ta’ dħul fis-seħħ ta’ dan ir-Regolament jista’ jiġi konċess skond il-proċedura stipulata fl-Artikolu 18.--------------------------------------------------L-ANNESS BKOSTRUZZJONI(a) Il-Kamp ta’ ApplikazzjoniDan l-Anness japplika għall-attivitajiet kollha mniżżla fit-Taqsima F tan-NACE Rev.1.(b) L-unità t'osservazzjoni1. Sakemm ma jintqalx mod ieħor fil-paragrafi 2 jew 3 jew deċiż mod ieħor skond il-proċedura fil-paragrafu 4, l-unità t'osservazzjoni għall-varjabbli kollha f'dan l-Anness hija unità ta’ tip t'attività.2. Għal intrapriżi bi ftit persuni impjegati f'attivitajiet sekondarji l-unità lokali jew l-intrapriża jistgħu jiġu użati bħala l-unità t'osservazzjoni.3. Fejn xieraq, l-istatistika tista’ tinsilet minn informazzjoni prodotta skond il-klassifikazzjoni tal-kostruzzjonijiet (CC).4. L-użu ta’ unitajiet oħra t'osservazzjoni jista’ jiġi deċiż skond il-proċedura stipulata fl-Artikolu 18.(ċ) Lista tal-varjabbli1. L-istatistika f'dan l-Anness tinkludi l-varjabbli li ġejjin:Varjabbli | Isem |110 | Produzzjoni |115 | Produzzjoni ta’ kostruzzjoni tal-bini |116 | Produzzjoni ta’ inġinerija ċivili |130 | Ordnijiet ġodda rċevuti |135 | Ordnijiet ġodda rċevuti għall-kostruzzjoni tal-bini |136 | Ordnijiet ġodda mirċieva għall-inġinerija ċivili |210 | Numru ta’ persuni impjegati |220 | Sigħat maħduma |230 | Pagi u salarji bl-ingross |320 | Spejjeż tal-kostruzzjoni |321 | Spejjeż materjali |322 | Spejjeż tax-xogħol |411 | Liċenzji tal-bini: numru ta’ abitazzjonijiet |412 | Liċenzji tal-bini: Metri kwadri ta’ spazju fl-art utilizzabbli jew miżura alternattiva ta’ daqs |2. Mill-bidu ta’ l-ewwel perijodu ta’ referenza, l-informazzjoni fuq ordnijiet ġodda (Nru 130) tista’ tiġi approssimata minn indikatur alternattiv ewlieni, li jista’ jiġi kkalkulat mid-'data’ ta’ l-istħarriġ dwar l-opinjoni tan-negozju. Din l-approssimazzjoni hi permessa għal perijodu ta’ ħames snin mid-data ta’ dħul fis-seħħ tar-Regolament. Dan il-perijodu għandu jiġi estiż sa ħames snin aktar sakemm ma jiġix deċiż mod ieħor skond il-proċedura stipulata fl-Artikolu 18.3. Mill-bidu ta’ l-ewwel perijodu ta’ referenza, l-informazzjoni dwar persuni impjegati (Nru 210) tista’ tiġi approssimata min-numru ta' impjegati (Nru 211). Din l-approssimazzjoni hi permessa għal perijodu ta’ ħames snin mid-data ta’ dħul fis-seħħ tar-Regolament. Din il-proċedura għandha tiġi estiża sa ħames snin aktar sakemm ma jiġix deċiż mod ieħor skond il-proċedura stipulata fl-Artikolu 18.4. L-informazzjoni dwar varjabbli fuq ordnijiet ġodda (Nri 130, 135, 136) tista’ tiġi approssimata minn informazzjoni dwar permessi tal-bini. Approssimazzjonijiet oħra għal dawn il-varjabbli u oħrajn jistgħu jiġu mfissra skond il-proċedura stipulata fl-Artikolu 18.5. Huwa biss jekk il-varjabbli ta’ l-ispejjeż ta’ kostruzzjoni (Nri 320, 321, 322) mhumiex disponibbli, li jistgħu jiġu approssimati mill-varjabbli tal-prezz tal-produzzjoni (Nru 310).(d) Il-Forma1. Il-varjabbli kollha ħlief il-produzzjoni (Nru 110) għandhom jiġu trasmessi f'forma mhux aġġustata.2. Il-varjabbli tal-produzzjoni (Nru 110) għandha tiġi trasmessa f'forma aġġustata ta’ ġurnata ta’ xogħol.3. Barra minn hekk l-Istati Membri jistgħu jittrasmettu l-varjabbli aġġustati kull staġun u jistgħu ukoll jittrasmettu l-varjabbli fil-forma ta’ ċikli ta’ tendenzi. Huwa biss jekk id-data mhux trasmessa f'dawn il-forom, li l-Kummissjoni (Eurostat) tista’ tipproduċi serje aġġustata kull staġun u ċikli ta’ tendenzi għal dawn il-varjabbli.4. Il-varjabbli Nri 110, 115, 116, 320, 321 u 322 għandhom jiġu trasmessi bħala indiċi. Il-varjabbli Nri 411 u 412 għandhom jiġu trasmessi f'figuri assoluti. Varjabbli oħra għandhom jiġu trasmessi bħala indiċi jew bħala figuri assoluti.(e) Il-Perijodu ta’ referenzaPerijodu ta’ referenza ta’ mill-inqas tliet xhur għandu japplika għall-varjabbli kollha f'dan l-Anness.(f) Il-Livell ta’ dettal1. Il-varjabbli Nri 10, 130, 210, 220 u 230 għandhom jġu trasmessi mill-inqas fil-livell ta’ żewġ ċifri tan-NACE Rev. 1.2. Il-varjabbli ta’ l-ordnijiet ġodda (Nri 130, 135 u 136) huma meħtieġa biss għall-gruppi 45.1 u 45.2 tan-NACE Rev. 1.3. Il-varjabbli ta’ l-ispejjeż tal-Kostruzzjoni (Nri 320, 321 u 322) huma biss ta’ bilfors għall-bini residenzjali ġdid bl-esklużjoni ta’ residenzi għal komunitajiet.4. Il-varjabbli tal-permessi tal-bini (Nru 411) ikopri biss bini residenzjali ġdid (bl-esklużjoni ta’ residenzi għal komunitajiet) u għandu jiġi maqsum bejn:(i) bini residenzjali ta’ dar waħda;(ii) bini residenzjali ta’ żewġt idjar u iktar;5. Il-varjabbli tal-permessi tal-bini (Nru 412) ikopri biss bini u għandu jiġi maqsum bejn:(i) bini residenzjali ta’ dar waħda;(ii) bini residenzjali ta’ żewġt idjar u iktar;(iii) residenzi għall-komunitajiet;(iv) bini ta’ uffiċini;(v) bini ieħor.(g) Iż-zmien ta’ l-egħluq għat-trasmissjoni tad-data1. Il-varjabbli għandhom jiġu trasmessi biż-zmien ta’ l-għeluq li ġej wara l-aħħar tal-perijodu ta’ referenza:Varjabbli | Limitu |110 | Xahrejn |115 | Xahrejn |116 | Xahrejn |130 | 3 xhur |135 | 3 xhur |136 | 3 xhur |210 | 3 xhur |220 | 3 xhur |230 | 3 xhur |320 | 3 xhur |321 | 3 xhur |322 | 3 xhur |411 | 3 xhur |412 | 3 xhur |2. Iż-zmien ta’ l-għeluq jista’ jkun sa 15-il ġurnata itwal għal dawk l-Istati Membri li l-valur totali miżjud tagħhom fit-Taqsima F tan-NACE Rev. 1 f'sena bażi partikolari jirrappreżenta inqas minn 3% tat-total tal-Komunità Ewropea.(h) Studji pilotaIl-prijoritajiet għall-istudji pilota huma kif ġej:1. l-għoti ta’ informazzjoni dwar prezzijiet ta’ produzzjoni;2. il-produzzjoni mqassma (Nru 110) f'xogħol ġdid u tiswija u manutenzjoni;3. l-għoti ta’ data fix-xahar;4. it-taqsim tal-varjabbli Nri 210, 220 u 230 f'bini u inġinerija ċivili;5. l-għoti ta’ informazzjoni dwar l-ispejjeż (Nri 320, 321 u 322) għal tipi ta’ kostruzzjoni ta’ xort' oħra minn bini residenzjali kif ukoll għal xogħol ta’ tiswija u manutenzjoni;6. it-taqsim tal-produzzjoni ta’ kostruzzjoni tal-bini (Nru 115) f'bini residenzjali u mhux residenzjali;7. l-għoti ta’ informazzjoni ta’ investiment għal żmien qasir;8. l-għoti ta’ informazzjoni għal żmien qasir li għandha x'taqsam mat-twelid u l-mewt ta’ intrapriżi;(i) L-ewwel perijodu ta’ referenza;L-ewwel perijodu ta’ referenza li għalih il-varjabbli kollha għandhom jiġu trasmessi huwa Jannar 1998 għal data ta’ kull xahar u l-ewwel tliet xhur ta’ l-1998 għal data ta’ kull tliet xhur.(j) Il-perijodu ta’ transizzjoni1. Għall-varjabbli ta’ produzzjoni (Nru 110), u l-varjabbli tal-persuni impjegati u s-sigħat maħduma (Nri 210 u 220) perijodu ta’ transizzjoni ta’ mhux aktar minn tliet snin mid-data ta’ dħul fis-seħħ ta’ dan ir-Regolament jista’ jiġi konċess skond il-proċedura stipulata fl-Artikolu 18. Dan il-perijodu ta’ transizzjoni jista’ jiġi estiż sa sentejn oħra skond il-proċedura stipulata f'Artikolu 18.2. Għall-varjabbli l-oħra kollha perijodu ta’ transizzjoni ta’ mhux aktar minn ħames snin mid-data ta’ dħul fis-seħħ ta’ dan ir-Regolament jista’ jiġi konċess skond il-proċedura stipulata fl-Artikolu 18.--------------------------------------------------L-ANNESS ĊNEGOZJU BL-IMNUT U TAT-TISWIJA(a) Il-Kamp ta’ applikazzjoniDan l-Anness japplika għall-attivitajiet mniżżla fit-Taqsima 52 tan-NACE Rev.1.(b) L-unità t'osservazzjoni1. L-unità t'osservazzjoni għall-varjabbli kollha f'dan l-Anness hija l-intrapriża.2. L-użu ta’ unitajiet t'osservazzjoni oħra jista’ jiġi deċiżi skond il-proċedura stipulata fl-Artikolu 18.(ċ) Lista tal-varjabbli1. L-istatistika f'dan l-Anness tikkonsisti fil-varjabbli li ġejjin:Varjabbli | Isem |120 | Il-valur tal-bejgħ |210 | Numru ta’ persuni impjegati |330 | Deflator tal-bejgħ |2. L-informazzjoni fuq il-volum tal-bejgħ (Nru 123) tista’ tiġi prodotta minflok id-deflator tal-bejgħ (Nru 330).3. Mill-bidu ta’ l-ewwel perijodu ta’ referenza l-informazzjoni dwar persuni impjegati (Nru 210) tista’ tiġi approssimata minn numru t'impjegati (Nru 211). Din l-approssimazzjoni hi permessa għal perijodu ta’ ħames snin mid-data ta’ dħul fis-seħħ tar-Regolament. Dan il-perijodu għandu jiġi estiż sa ħames snin iżjed sakemm ma jiġix deċiż mod ieħor skond il-proċedura stipulata fl-Artikolu 18.(d) Il-Forma1. Il-varjabbli kollha għandhom jiġu trasmessi f'forma mhux aġġustata.2. Il-varjabbli tal-valur tal-bejgħ (Nru 120) u l-varjabbli tal-volum tal-bejgħ (Nru 123) għandhom ukoll jiġu trasmessi f'forma aġġustata ta’ ġurnata ta’ xogħol.3. Barra minn hekk l-Istati Membri jistgħu jittrasmettu l-varjabbli aġġustati kull staġun u jistgħu ukoll jittrasmettu l-varjabbli fil-forma ta’ ċikli ta’ tendenzi. Huwa biss jekk id-data mhix trasmessa f'dawn il-forom, li Eurostat jista’ jipproduċi serje aġġustati kull staġun u ċikli ta’ tendenzi għal dawn il-varjabbli.4. Il-varjabbli kollha għandhom jiġu trasmessi bħala indiċi jew bħala figuri assoluti.(e) Il-Perijodu ta’ referenzaIl-perijodi ta’ referenza li ġejjin għandom japplikaw:Varjabbli | Perijodu ta’ referenza |120 | Xahar |210 | Kwart |330 jew 123 | xahar |(f) Il-Livell ta’ dettal1. Il-varjabbli tal-valur tal-bejgħ (Nru 120) u l-varjabbli tad-'deflator' tal-bejgħ/il-volum tal-bejgħ (Nri 330/123) għandhom jiġu trasmessi skond il-livelli ta’ dettal definiti fil-paragrafi 2, 3 u 4. Il-varjabbli ta’ persuni impjegati (Nru 210) għandu jiġi trasmess skond il-livelli ta’ dettal mfissrin fil-paragrafi 3 u 4.2. Il-livell dettaljat għar-ragruppament tal-klassijiet u gruppi NACE Rev. 1:Klassi 52.11;Klassi 52.12;Grupp 52.2;Grupp 52.3;is-somma tal-Klassijiet 52.41, 52.42 u 52.43;is-somma tal-Klassijiet 52.44, 52.45 u 52.46;is-somma tal-Klassijiet 52.47u 52.48;Klassi 52.61;3. Il-livelli aggregati għar-ragruppament tal-klassijiet u gruppi NACE Rev. 1:is-somma tal-Klassi 52.11. u l-Grupp 52.2;is-somma tal-Klassi 52.12. u l-Gruppi 52.3 sa 52.6;is-somma tal-Gruppi 52.1 sa 52.6.4. It-Taqsima 52L-Istati Membri li l-valur miżjud tagħhom għall-Grupp 52.7 jirrappreżenta inqas minn 5% tal-valur miżjud tagħhom għat-Taqsima 52 f'sena bażi partikolari jistgħu japprossimaw it-Taqsima 52 permezz tas-somma tal-Gruppi 52.1 sa 52.6.(g) Iż-żmien ta’ l-għeluq għat-trasmissjoni tad-'data’1. Il-varjabbli għandhom jiġu trasmessi fi żmien tliet xhur wara l-aħħar tal-perijodu ta’ referenza: Il-varjabbli għandhom jiġu trasmessi għal tal-valur tal-bejgħ (Nru 120) u d-deflato' tal-bejgħ/il-volum tal-bejgħ (Nri 330/123) fi żmien xahrejn fil-livelli ta’ dettal speċifikati fil-paragrafi 3 u 4 tat-Taqsima F.2. Iż-żmien ta’ l-għeluq jista’ jkun sa xahar itwal għal dawk l-Istati Membri li l-valur totali miżjud tagħhom fit-Taqsima 52 f'sena bażi partikolari jirrapreżenta inqas minn 3% tat-total tal-Komunità Ewropea.(h) Studji pilotaIl-prijoritajiet għall-istudji pilota huma kif ġej:1. l-għoti ta’ tqassim t’attivita iktar dettaljat;2. Il-qies tal-possibilitajiet ta’ trasmissjoni iktar kmieni tad-‘data’;3. il-ġbir ta’ informazzjoni dwar in-numru ta’ impjegati;4. il-ġbir ta’ informazjoni dwar il-pagi u s-salarji;5. l-użu ta’ l-unità tat-tip ta’ attività bħala unità ta’ osservazzjoni;6. il-ġbir ta’ informazzjoni għal żmien qasir dwar it-twelid u l-mewt ta’ intrapriżi;(i) L-ewwel perijodu ta’ referenza;L-ewwel perijodu ta’ referenza li għalih il-varjabbli kollha għandhom jiġu trasmessi huwa Jannar 1998 għal data ta’ kull xahar u l-ewwel tliet xhur ta’ l-1998 għal data ta’ tliet xhur.(j) Il-perijodu transitorju1. Għall-varjabbli tal-persuni impjegati (Nru 210) perijodu transitorju ta’ mhux aktar minn tliet snin jista’ jiġi konċess skond il-proċedura stipulata fl-Artikolu 18. Dan il-perijodu transitorju jista’ jiġi estiż sa sentejn oħra skond il-proċedura stipulata fl-Artikolu 18.2. Għall-varjabbli tal-valur tal-bejgħ (Nru 120) fil-livelli ta’ dettal speċifikati fil-paragrafu 3 tat-Taqsima F perijodu transitorju ta’ mhux aktar minn sentejn jista’ jiġi konċess skond il-proċeduri maħsuba fl-Artikolu 18.3. Għall-varjabbli tal-valur tal-bejgħ (Nru 120), fil-livell ta’ dettal speċifikat fil-paragrafi 2 u 4 tat-Taqsima F u d-deflator tal-bejgħ/il-volum tal-bejgħ (Nru 330/123) perijodu transitorju ta’ mhux aktar minn ħames snin jista’ jiġi konċess mid-data ta’ dħul fis-seħħ tar-Regolament skond il-proċedura stipulata fl-Artikolu 18.--------------------------------------------------L-ANNESS DSERVIZZJI OĦRA(a) Il-Kamp ta’ applikazzjoniDan l-Anness japplika għall-attivitajiet kollha mniżżla fit-Taqsimiet 50 u 51 u t-Taqsimiet H, I, J, K, M, N u O tan-NACE Rev. 1.(b) L-Unità t'osservazzjoni1. L-unità t'osservazzjoni għall-varjabbli kollha f'dan l-Anness hija l-intrapriża.2. L-użu t'unitajiet t'osservazzjoni oħra jista’ jiġi deċiż skond il-proċedura stipulata fl-Artikolu 18.(ċ) Lista tal-varjabbli1. L-istatistika f'dan l-Anness tikkomprendi l-varjabbli li ġejjin:Varjabbli | Isem |120 | Il-valur tal-bejgħ |210 | Numru ta’ persuni impjegati |2. Mill-bidu ta’ l-ewwel perijodu ta’ referenza l-informazzjoni dwar persuni impjegati (Nru 210) tista’ tiġi approssimata minn numru t'impjegati (Nru 211). Din l-approssimazzjoni hi permessa għal perijodu ta’ ħames snin mid-data tad-dħul fis-seħħ tar-Regolament. Dan il-perijodu għandu jiġi estiż sa ħames snin oħra sakemm ma jiġix deċiż mod ieħor skond il-proċedura maħsuba fl-Artikolu 18.(d) Il-Forma1. Il-varjabbli kollha għandhom jiġu trasmessi f'forma mhux aġġustata.2. Il-varjabbli tal-valur tal-bejgħ (Nru 120) għandu wkoll jiġi trasmess f'forma aġġustata ta’ ġurnata ta’ xogħol.3. Barra minn hekk l-Istati Membri jistgħu jittrasmettu l-varjabbli aġġustati kull staġun u jistgħu ukoll jittrasmettu l-varjabbli fil-forma ta’ ċikli ta’ tendenzi. Huwa biss jekk id-data mhix trasmessa f'dawn il-forom, li l-Kummissjoni (Eurostat) tista’ tipproduċi serje aġġustata kull staġun u ċikli ta’ tendenzi għal dawn il-varjabbli.4. Il-varjabbli kollha għandhom jiġu trasmessi bħala indiċi jew bħala figuri assoluti.(e) Il-Perijodu ta’ referenzaPerijodu ta’ referenza ta’ mill-inqas tliet xhur għandu japplika għall-varjabbli kollha f'dan l-Anness.(f) Il-Livell ta’ dettal1. Il-varjabbli tal-valur tal-bejgħ (Nru 120) għandu jiġi trasmess skond il-gruppi li ġejjin tan-NACE Rev. 1:is-somma ta’ 50.1, 50.3, 50.4;50.2;50.5;51, 64 kull wieħed ta’ tliet ċifri;50, 60, 61, 62, 63, 72 kull wieħed ta’ żewġ ċifri;is-somma ta’ 74.11, 74.12, 74.13, 74.14;is-somma ta’ 74.2, 74.3;74.4 sa 74.8 kull wieħed ta’ tliet ċifri;2. Il-varjabbli ta’ persuni impjegati (Nru 210) għandu jiġi trasmess fil-livell ta’ żewġ ċifri tan-NACE Rev. 1 għat-Taqsimiet 50, 51, 55, 60, 61, 62, 63, 64, 72 u 74.3. Għat-Taqsimiet 50, 51, 64 u 74 tan-NACE Rev. 1, il-varjabbli tal-valur tal-bejgħ jista’ jiġi trasmess fil-livell ta’ żewġ ċifri biss minn dawk l-Istati Membri li l-valur miżjud tagħhom f'dawk it-Taqsimiet tan-NACE Rev. 1 f'sena bażi partikolari jirrappreżenta inqas minn 5% tat-total tal-Komunità Ewropea.4. Għast-Taqsima tan-NACE Rev. 1, il-varjabbli tal-persuni impjegati (Nru 120) jista’ jiġi trasmess fil-livell tat-Taqsima biss minn dawk l-Istati Membri li l-valur totali miżjud fit-Taqsima I f'sena bażi partikolari jirrappreżenta inqas minn 5% tat-total tal-Komunità Ewropea.(g) Iż-żmien ta’ l-għeluq għat-trasmissjoni tad-'data’Il-varjabbli għandhom jiġu trasmessi fi żmien tliet xhur wara l-aħħar tal-perijodu ta’ referenza.(h) Studji pilotaIl-prijoritajiet għall-istudji pilota huma kif ġej:1. il-ġbir ta’ informazjoni dwar il-pagi u s-salarji;2. il-ġbir ta’ informazzjoni dwar id-deflators,3. Il-qies tal-possibiltà u r-rilevanza tal-ġbir tad-data dwar:(i) l-aġenti ta’ l-ivvjaġġar NACE Rev. 1 Grupp 63.3;(ii) propjetà ta’ l-artijiet NACE Rev. 1 Taqsima 70;(iii) l-attività tal-kiri NACE Rev. 1 Taqsima 71;(iv) riċerka u żvilupp NACE Rev. 1 Taqsima 73;(v) attivitajiet ta’ ġestjoni ta’ holding companies NACE Rev. 1 Klassi 74.15;(vi) NACE Rev. 1 Taqsimiet J, M, N u O;4. il-produzzjoni ta’ taqsim iktar dettaljat;5. il-qies tal-possibilità ta’ trasmissjoni iktar kmieni tad-data;6. il-ġbir ta’ informazzjoni dwar in-numru ta’ impjegati;7. l-użu ta’ l-unità tat-tip ta’ attività bħala unità ta’ osservazzjoni;8. il-ġbir ta’ informazzjoni għal żmien qasir dwar it-twelid u l-mewt ta’ intrapriżi;(i) L-ewwel perijodu ta’ referenzaL-ewwel perijodu ta’ referenza li għalih għandhom jiġu trasmessi l-varjabbli kollha huwa l-ewwel tliet xhur ta’ l-1998.(j) Il-perijodu transitorjuGħall-varjabbli kollha perijodu transitorju ta’ ħames snin jista’ jiġi konċess mid-data tad-dħul fis-seħħ ta’ dan ir-Regolament skond il-proċedura stipulata fl-Artikolu 18.--------------------------------------------------

Summary:
Statistika għal żmien qasir
Statistika għal żmien qasir
 
SOMMARJU TA’:
Regolament (KE) Nru 1165/98 li jikkonċerna indikaturi għal żmien qasir
X’INHU L-GĦAN TA’ DAN IR-REGOLAMENT?
Huwa jistabbilixxi regoli għall-produzzjoni u t-trażmissjoni ta’ indikaturi ta’ attività ekonomika għal żmien qasir f’konformità mal-klassifikazzjoni NACE Reviżjoni 2. Din l-istatistika tippermetti l-analiżi ta’ żviluppi fuq perjodu qasir ta’ żmien fil-provvista u d-domanda, fatturi ta’ produzzjoni u prezzijiet. Din tippermetti lill-utenti jimmonitorjaw il-kompetittività u l-prestazzjoni tan-negozju madwar l-UE.
Huwa jħassar id-Direttivi 72/211/KEE u 78/166/KEE biex iqis l-iżviluppi ekonomiċi u tekniċi.
PUNTI EWLENIN
L-indiċijiet tal-istatistika għal żmien qasir (STS) bħalissa jkopru erba’ (4) oqsma ewlenin:Industrija — taqsimiet minn B sa E tan-NACE, li jinkludu:minjieri,barrieri,provvista ta’ enerġija u ilma, uġestjoni ta’ skart u attivitajiet ta’ rimedjazzjoni;  Kostruzzjoni — taqsima F tan-NACE u indikaturi tal-bini u inġinerija ċivili bbażati fuq il-klassifikazzjoni tat-tip ta’ kostruzzjoni;  Negozju bl-ingrossa u bl-imnut — taqsima G tan-NACE (tkopri negozju bl-ingrossa u bl-imnut u tiswija ta’ vetturi bil-mutur u muturi);  Servizzi — taqsimiet H, I, J, M u N tan-NACE li jkopru:trasport u ħażna,servizzi ta’ akkomodazzjoni u ikel,informatika u komunikazzjoni,attivitajiet professjonali, xjentifiċi u tekniċi, uattivitajiet ta’ servizzi amministrattivi u ta’ sostenn.  Ir-rekwiżiti speċifiċi għal kull data li għandha tinġabar (pereżempju l-volum tal-produzzjoni, il-fatturat, l-ipprezzar, l-input ta’ xogħol) huma deskritti fl-annessi għar-regolament, bħalma huma:il-perjodu ta’ referenza,  il-frekwenza tal-ġbir ta’ data u  t-termini ta’ żmien għat-trażmissjoni tad-data lill-Kummissjoni Ewropea (Eurostat).  Il-pajjiżi tal-UE għandu jkollhom kollha awtorità nazzjonali waħda li tkun responsabbli għall-koordinazzjoni:tat-trasmissjoni tad-data u informazzjoni rilevanti oħra lill-Eurostat;  tal-kejl tal-kwalità tad-data.  Il-pajjiżi tal-UE jistgħu jiksbu d-data billi jużaw taħlita ta’ sorsi imma għandhom dejjem jiżguraw li japplikaw il-prinċipju ta’ simplifikazzjoni amministrattiva (jiġifieri l-inqas piż possibbli għan-negozji, speċjalment dawk żgħar). Dawn is-sorsi jinkludu:stħarriġ obbligatorju li jinvolvi l-unitajiet legali kif definiti fir-Regolament (KEE) Nru 696/93 dwar is-sistema ta’ produzzjoni tal-UE — unitajiet tal-istatistika); dan l-istħarriġ għandu jintuża biss biex tinkiseb informazzjoni li mhix diġà disponibbli minn sorsi oħra, bħal per eżempju reġistri kummerċjali;  sorsi oħra bħal data amministrattiva;  proċeduri ta’ evalwazzjoni tal-istatistika xierqa;  Skemi ta’ kampjuni Ewropej ikkoordinati mill-Eurostat.  Il-pajjiżi tal-UE għandhom jiżguraw li d-data tagħhom tissodisfa r-rekwiżiti ta’ kwalità stabbiliti mill-Eurostat. Il-pajjiżi tal-UE u l-Eurostat jittestjaw il-kwalità tad-data billi jqabbluha ma’ informazzjoni statistika oħra u jivverifikaw il-konsistenza interna.
Kull tliet (3) snin, il-Kummissjoni Ewropea tħejji rapport għall-Parlament Ewropew u l-Kunsill li jiffoka fuq ir-rilevanza u l-kwalità tal-istatistika u r-reviżjoni tal-indikaturi.
Il-Eurostat, wara li kkonsulta mal-Kumitat tas-Sistema Ewropea tal-Istatistika (ESS), ippubblika manwal metodoloġiku konsultattiv.
Il-Kummissjoni tista’ tadotta aktar leġiżlazzjoni biex timplimenta r-regolament dwar l-istatistika għal żmien qasir (STS). F’dan ir-rigward, hija tirċievi gwida mill-Kumitat tas-Sistema Ewropea tal-Istatistika.
META JIBDA JAPPLIKA R-REGOLAMENT?
Dan ilu japplika sa mis-26 ta’ Ġunju 1998.
SFOND
Għal aktar informazzjoni, ara:Statistika tan-negozji għal żmien qasir (Eurostat).  
DOKUMENT EWLIENI
Ir-Regolament tal-Kunsill (KE) Nru 1165/98 tad-19 ta’ Mejju 1998 dwar statistika għal żmien qasir (ĠU L 162, 5.6.1998, pp. 1-15)
L-emendi suċċessivi għar-Regolament (KE) Nru 1165/98 ġew inkorporati fit-test oriġinali. Din il-verżjoni konsolidata għandha valur dokumentarju biss.
DOKUMENTI RELATATI
Regolament (KE) Nru 177/2008 tal-Parlament Ewropew u tal-Kunsill tal-20 ta’ Frar 2008 li jistabbilixxi qafas komuni għar-reġistri kummerċjali għall-finijiet tal-istatistika u li jħassar ir-Regolament tal-Kunsill (KEE) Nru 2186/93 (ĠU L 61, 5.3.2008, pp. 6-16)
Regolament tal-Kunsill (KEE) Nru 696/93 tal-15 ta’ Marzu 1993 dwar l-unitajiet tal-istatistika għall-osservazzjoni u l-analiżi tas-sistema ta’ produzzjoni fil-Komunità (ĠU L 76, 30.3.1993, pp. 1-11)
Ara l-verżjoni konsolidata.
l-aħħar aġġornament 18.04.2018